alexandrainst/scandi-wiki huggingface dataset:
Gotiglasial

Gotiglasial er ein geokronologisk tidsperiode i avsmeltingstida i slutten av den siste istida som vart innført av Gerard Jakob De Geer. Dette var tida då isen trekte seg attende gjennom Sør-Sverige til endemorenee ved innsjøane sentralt i Sverige, tilsvarande raa i Oslofjorden. 

Gotiglasial følgjer daniglasial, som enda for om lag 14 000 år sidan. Han vart etterfølgd av finiglasial, som byrja for om lag 10 000 år sidan.

Kjelder

Den siste istida
Mellomistid

Ei mellomistid eller interglasial er ein periode med høgare temperaturar som skil kalde periodar under istider. Den noverande varmeperioden har vart sidan pleistocen, 11 400 år tilbake.

Interglasial vert òg nytta som namn på avsetningar frå ein slik periode.

Mellomistider under pleistocen
I løpet av dei siste 2,5 millionar åra som pleistocen varte, har det vore istider, der store isbrear har dekt Nord-Europa, Sibir og Nord-Amerika. Desse periodane med nedising har vore fråskilde av kortare periodar med det vi i dag reknar som «normal» temperatur, der isbreane har vore avgrensa til Grønland og Nordishavet. Tilsvarande varmeperiodar har ein hatt på den sørleg halvkula.

Tradisjonelt har mellomistidene vorte påvist ved hjelp av fossil, særleg av pattedyr, blautdyr og frø. Seinare har pollenanalysar og analysar av små organismar som foraminiferar, kiselalgar og insekt hjelpt til å fylle ut biletet. I dag blir det brukt undersøkingar av isotopar i is og havbotnssediment for å fastslå temperatursvingingar.

Mellomistidene under pleistocen har vore kortare enn sjølve istidene dei skil, frå 10 til 20 tusen år lange. Istida i mellom kan vare frå 50 til 150 tusen år. Dei fleste mellomistidene har vore relativt varme, men ikkje alle. Òg kaldare periodar med mykje nedbør har ført til stor avsmelting, og blir òg rekna som mellomistider.

For Nord-Europa har ein tidlegare rekna med tre mellomistider, Cromer, Holstein og Eem (frå eldst til yngst). Eem, den siste mellomistida, skjedde her frå 125 000 til 115 000 år sidan, mellom Saaleistida og Weichselistida. Truleg har det òg vore fleire milde periodar innanfor kvar istid, og ein er no på veg bort frå tanken om at ein berre har nokre få, særskilde mellomistider. 

I Noreg finst avleiringar frå den Eem-tida på Karmøy, Voss og Fjøsanger ved Bergen. Klimaet var då mildare enn id ag og det var store granskogar på Vestlandet.

Klima under mellomistider
Mellomistidene vert gjerne innleia med ein relativt varm periode med rask smelting av isbreane, etterfølgt av ein noko kjøligare periode. Så følgjer eit interglasalt optimum eller klimatisk optimum der temperaturen når dei høgaste gjennomsnittsverdiane for perioden. Havnivået stig samstundes. I Noreg blir denne effekten skjult av landheving, men vekslinga mellom høgt og lågt havnivå kan vere ein viktig faktor i sørlegare strøk. Temperaturen fell så langsamt og rykkevis gjennom tusenåra med fleire periodar der isbreane rykker fram, slik som under den vesle istida frå rundt 1400 til 1800. Mot slutten av mellomistida vil slike «små istider» bli lengre og meir dominerande, til isbreane igjen dekker dei nordlegaste landmassane, og klimaet er inne i ei ny istid.

Kjelder
Denne artikkelen bygger på «Mellomistid» frå ,  den 11. september 2010.

Referansar

Istider
Glasiologi
Varv

Varv er eit årleg avsetingslag for sediment eller ein sedimentær bergart. 

Omgrepet varv kjem frå det svenske varv som tyder «kvarv», «lag» eller «krins». Termen oppstod som hvarfig lera (lagdelt leire) på det første kartet som var laga av Sveriges geologiske undersøkingar i 1862. Varv vart opphavleg brukt for å skildre separate komponentar av årlege lag i glasiale innsjøsediment, men på Geological Congress i 1910 foreslo den svenske geologen Gerard Jakob De Geer (1858-1943) ein ny formell definisjon der varv skulle skildre årslag generelt for sedimentære avsettingar. Nyleg er òg omgrep som årleg lamina brukt synonymt med varv.

Av dei mange rytmittane funne i den geologiske lagrekka, er varv ein av dei viktigaste og mest opplysande for å studere historiske endringar i klima. Varv er blant dei mest småskala hendingane ein kan kjenne att i stratigrafi.

Kjelder 
 Denne artikkelen bygger på «Varv» frå ,  den 11. september 2010. 
  oppgav desse kjeldene: 
 De Geer, G. (1940), Geochronologia Sueccia Principles. Kungl. Svenska Vetenskapsademiens Handlingar, Tredje Serien. Band 18 No.6.
 Lowe, J.J. and Walker, M.J.C. (1984), Reconstructing Quaternary Environments. Longman Scientific and Technical.
 Sauramo, M. (1923), Studies on the Quaternary varve sediments in southern Finland. Comm. Geol. Finlande Bulletin 60.
 Wohlfarth, B. (1996), The chronology of the Last Termination: A review of radiocarbon-dated, high-resolution terestrial stratigraphies. Quaternary Science Reviews 15 pp. 267-284.

Sjå òg 
 Glasiologi

Sedimentologi
Klimatologi
Sedimentære bergartar
Geokronologi

fi:Lustosavikronologia
Kalium–argondatering

Kalium-argondatering er ein metode for absolutt datering. Kalium-40 er ein radioaktivt kaliumisotop som blir brote ned til gassen argon-40. Dateringen føregår ved at materialet som gassen finst i blir varma opp. Gassen slepp då fri og kan målast. Halveringstida er om lag  1,3 milliardar år, noko som gjer metoden godt eigna til å datere funn frå særs tidlege periodar. I motsetnad til C14-metoden, kan han òg nyttast til å datere uorganiske material som til dømes stein og mineral.

Kjelder
Denne artikkelen bygger på «Kalium-argondatering» frå ,  den 11. september 2010.

Bakgrunnsstoff 
Engelsk side om K-Ardatering fra New Mexico Geochronological Laboratory
Potassium-Argon Dating - Engelsk artikkel frå University of California 

Radiometrisk datering
Høgfjellskarse

Høgfjellskarse (Cardamine bellidifolia) er ein art i krossblomfamilien. Planta har ei sirkumpolar utbreiing.
Høgfjellskarse vert kring 5 cm høg og har snaue mørkgrøne blad på lange skaft. Planten har bladlaus stengel med stivt opprette skulper. Han blomstrar kring juli månad på grus og snøleger i høgfjellet. Høgfjellskarse finst i Noreg frå Setesdal til Finnmark. Han er funnen opp til 2200 m i Jotunheimen.

Kjelder
Svensk Wikipedia.
Johannes Lid: Norsk-svensk-finsk flora. Det Norske Samlaget, 1985.

Krossblomfamilien
Plantar i Noreg
Kambrosilur

Kambrosilur er ei norsk nemning for dei geologiske periodane kambrium, ordovicium og silur i tidleg paleozoikum for 545-417 millionar år sidan, og blir i dag brukt generelt om avleiringar danna i denne tida.

I kambrosilurtida var det oppbløming av dyr med harde delar som kunne bevarast som fossil, særleg trilobittar, graptolittar, korallar, blekksprutar og brachiopoder. Det er betydeleg lagdelt danning av skiftevis skifer og kalkstein i perioden, mot slutten òg ein del sandstein.

Kambrosilurske avsettingar i Noreg
I Noreg finst kambrosilurske avsetningar i midtre delar av Oslofeltet (særleg i Oslo, Bærum og Asker), på Vestlandet og i Trondheimsfeltet, Nordlandsprovinsen, Troms og Finnmark.

Den kambrosilurske lagrekka er særleg komplett på Ringsaker der han er 125 meter tjukk - lengre sør i Oslofeltet manglar avleiringane frå tidleg kambrium og lagane er tynnare. I Oslofeltet er kambrosilurlaga synlege oppe i dagen i hovedstadsområdet og nedover langs den kystnære, austre halvdelen av Bærum og Asker, inklusive dei vestre øyane i Indre Oslofjord. Dei ligg nær den austlege, ytre forkastingssonen mot Nesodden, og er sterkt folda i retninga sørvest-nordaust. Mange stader er laga vendt 90° med tydlege striper langs overflata av mørk skifer og ljos kalkstein. Ovanforliggande lag frå permtida er ikkje synlege her, dei ligg lengre nord og vest rundt Oslogryta.

Kjelder
Denne artikkelen bygger på «Kambrosilur» frå ,  den 11. september 2010.  
 

Paleozoikum
Norsk geologi

nb:Kambrosilur
Minnesundtrinnet

Minnesundtrinnet eller minnetrinnet var eit lengre opphald i tilbaketrekkinga til isen for om lag 9400 år sidan, då strandlinja låg 192 meter over dagens havnivå. Minnesundtrinnet utgjer i dag ei israndavsetting av sand og grus ved Minnesund i Eidsvoll, som vart avsett langs iskanten.

Israndavsettinga dannar ei høgd i terrenget og utgjer i dag eit viktig grunnvassreservoar.

Sjå òg 
 Ra i geologi
 Tjøme-Hvaler-trinnet

Kjelder 
 Denne artikkelen bygger på «Minnesundtrinnet» frå , den 11. september 2010. 
 

Geologi i Viken
Geografi i Eidsvoll
Den siste istida
Tjøme-Hvaler-trinnet

Tjøme-Hvaler-trinnet er ei endemorene frå den siste istida. Ho er eldre enn det meir kjende Raet, og blir gjerne datert til om lag 11 200 år før vår tid.

Tjøme-Hvaler-trinnet er synleg mellom anna i Moutmarka på Tjøme, på Hvasser og på Hvaler.

Resten av denne endemorea ligg dels på havbotn i Oslofjorden og vestover utanfor Agderkysten, dels går ho på land i Vest-Agder og Rogaland.

Kjelder 

 Denne artikkelen bygger på «Tjøme-Hvaler-trinnet» frå , den 11. september 2010. 

Den siste istida
Tjøme
Hvaler kommune
Geologi i Vestfold og Telemark
Geologi i Viken
Oldtid

Oldtid eller gamletid viser til den eldste tida i historia i europeisk, nordafrikansk og vestasiatisk samanheng.
I snever forstand kan «oldtid» visa til den gresk-romerske verda i antikken. I vid forstand tek ein  også med dei tidlege sivilisasjonane i Mesopotamia og Egypt.

Det kan visa til tida frå dei eldste kjende samfunna oppstod og fram til folkevandringstida. 
I europeisk samanheng har ein ofte rekna år 476 som eit skilje mellom oldtida og mellomalderen, ettersom dette var  åre då Vestromarriket fekk ein germansk konge. I norsk samanheng viser oldtida ofte til tida før vikingtida.

Kjelder

Bakgrunnsstoff
 Ancient History Encyclopedia, leksikon for oldtidshistorie
 Ancient Civilizations, British Museums nettsted for ulike emner innenfor oldtidens sivilisasjoner
 Ancient history sourcebook, kildebøker for oldtidens historie
 The Perseus digital library, digitalt bibliotek for oldtidstekster
 Barrington Atlas of the Greek and Roman world , atlas for den greske og romerske verden
 The Jewish History Resource Center, prosjekt for forskning på jødisk historie ved Det hebraiske universitet i Jerusalem

 
 
Antikken
Postglasial

Postglasial er eit omgrep som omhandlar noko som høyrer til eller vart danna i tida etter ei istid. I Skandinavia vert omgrepet nytta om tida etter at det meste av innlandsisen var smelta bort etter den siste istida og avleiringar frå denne tida. Tidsperioden starta frå kring 10 000 år sidan og varer fram til vår tid. Denne perioden vert òg kalla holocen.

Kjelder

Istider
Hematitt

Hematitt (av gresk αιματoεις, haimatoeis, som tyder 'blodig') er eit mineral av typen jernoksid med formel Fe2O3, som er kjent som det viktigaste råstoffet for framstilling av jern. Hematitt blei ofte kalla naturleg jernmalm då det har ein høg jerngehalt (rundt 65%) og kunne såleis nyttast uforedla. Hematitt blir òg kalla jernglans eller jernglimmer.

Hematitt blir ofte danna nær stilleståande vatn eller geysirar, men kan òg komme frå vulkansk aktivitet. Gråfarga hematitt som vert knust gir eit raudleg pulver. 
Fargen kan vere raudleg. Dette har gjeve opphav til tilnamna blodstein eller raudjernstein. Hemetitt blir ofte nytta som pigment. I form av raud oker har hematitte vore nytta til farging av måleri og tekstilar. I eldre tider kunne greske soldatar bruke blodsteinar som amulett for å stoppe blødning. Forsking har seinare påvist mineralet si evne i pulverisert form til å bidra til koagulering.

Namnet speculitt vart på romersk tid nytta om sølvskinnande polert hematitt, som da ville vere eit spegelbilde av sjela. Ved å ha sett seg sjølv i ein samanheng, ville ein lettare kunne orientere seg og finne «sin plass på jorda».

Hematitt kan berre dannast i kontakt med vatn. At det finst hematitt på Mars, som gjev planeten den raude fargen, vart difor teke som eit sterkt indisium på at planeten hadde hatt vatn tidlegare. Landingsstaden for sonden Opportunity som landa på Mars i 2004, vart spesielt vald ut på grunn av store førekomstar av hematitt. Undersøkingar av grunnen der sonden landa viste seg òg å stadfeste førehandtrua om at det tidlegare hadde vore vatn der.

Utvinning av hematitt har skjedd mellom anna i Kiruna, Sør-Varanger, Oppdal, Ulefoss og Dunderlandsdalen.

Ved sliping av svarte hematitt-krystall får ein «svart diaman». Avrunda sliping gir populære, rimelegare smykkesteinar.

Kjelder

Denne artikkelen bygger på «Hematite» frå ,  den 11. september 2010.

Bakgrunnsstoff

Jernroser – Mindat
Bilete frå Mars.

Oksydmineral
Jernmineral
Jernoksidpigment
Hematittgruppa
Trigonale mineral
Varangeristida

Varangeristida er ei istid for om lag 700-650 millionar år sida og ei av fleire istider i perioden 960-615 millionar år sidan. Ein har funne avleiringar frå denne istida i Noreg, på Spitsbergen, Grønland og i Skottland. Bergartane det er snakk om er tillitt (morenekonglomerat), skifer og sandstein. 

Den norske geologen Hans Reusch fann i 1890 noko han meinte var ein tillitt inst i Varangerfjorden. Berglaget låg på eit underlag med tydelege skuringsstriper og han tolka dette som at berglaget var danna under ei istid tilbake i sein prekambrium. Seinare er det vist at ein har to nivå med tillitt i Nord-Noreg og Sør-Noreg. Tillitten som Reusch fann er ein viktig typelokalitet for det som seinare vart kalla Varangeristida. 

I Sør-Noreg er det avleiringar frå same periode av moelvkonglomerat i ein serie med sandsteinar (sparagmitt) og andre avleiringar. 

I seinare tid er det sådd tvil om typelokaliteten ved Varangerfjorden og ein har indikert at bergarten heller ei blokkstraumavsetting av slam og blokker som opphavleg fløymde utover og stripa opp underlaget.

Kjelder 

Istider
Prekambrium
Norsk geologi
Sør-Varanger kommune
Radiometrisk datering

Radiometrisk datering er dateringsmetodar for å bestemme alderen på bergartar, fossil og anna gjennom å måla det radioaktive nedbrytinga hos ulike isotopar. Metoden vert hovudsakleg nytta innan geologi og arkeologi og er framfor alt nyttig over store tidsrom.

Metodar 
 C14-metoden (halveringstid 5730 år), som vert nytta for å datere organisk materiale som har døydd opp til for omkring 60 000 år sidan. 
 Uran-bly-metoden går ut på forholdet mellom 235U og 238U samt dotterisotopane 207Pb og 206Pb. Metoden er særs pålitleg på grunn av at ein nytta to kjemisk identiske klokker med to halveringstider. 
 Rubidium–strontium-datering
 Samarium–neodymdatering
 Kalium–argondatering basert på K-40 med ei halveringstid på 1,26 milliardar år. Metoden er usikker sidan argon er ein gass som under visse tilhøve kan forsvinne frå mineralet. Dette problemet kan ein unngå ved å verifisere med argon-argondatering, som måler isotopsamansettinga til prøven. 
 Argon–argondatering
 Fisjonssporsdatering, basert på at når uran vert nedbroten bygger det seg opp fisjonsspor i mineralet.
 Termoluminiscensdatering vert nytta på funn som varmast opp, til dømes keramikk og magma.

Kjelder 
 Denne artikkelen bygger på «Radiometrisk datering» frå , den 11. september 2010.
Reinsdyrtid

Reinsdyrtid er namnet på ein periode på slutten av den siste istida og tida like etter istida var over, då jegerfolk følgde reinsdyrflokkane nordover i Europa etter kvart som isbreane trekte seg attende. Perioden vart frå om lag 11 000 til 8300 år sidan. Omgrepet vert nytta ein del i arkeologien i Mellom-Europa.

Kjelder
 

Steinalderen i Europa
Thor Lillehovde

Thor Lillehovde () er ein norsk politikar frå Arbeidarpartiet. Han er industriarbeidar av yrke, og var ordførar i Ringsaker kommune frå 1991 til 2007. Frå 1. oktober 2009 har han møtt fast på Stortinget som vararepresentant for Knut Storberget. Lillehovde er medlem av Stortingets justiskomité. Han har 26 års bakgrunn frå mekanisk industri og som medlem av fagforeininga Jern og Metall.

Bakgrunnsstoff 
Thor Lillehovde hos Stortinget

Stortingsrepresentantar frå Ap
Stortingsrepresentantar for Hedmark
Stortingsrepresentantar 2009-2013

Ap-ordførarar i Hedmark
Folk frå Ringsaker
Ordførarar i Ringsaker
Anette Trettebergstuen

Anette Trettebergstuen () er ein norsk politikar frå Arbeidarpartiet. Ho har vore vald inn på Stortinget frå Hedmark sidan 2005, og vart på landsmøtet til Arbeidarpartiet i 2009 vald inn i sentralstyret til partiet. I 2019 ble hun valt til leiar i Arbeiderpartiets kvinnenettverk. 

Ho har vore kultur- og likestillingsminister i Regjeringa Støre siden 2021.

Trettebergstuen voks opp på Ridabu i Hamar, og har bakgrunn frå AUF i Hedmark, der ho var leiar 2002–2004. Ho sat i kommunestyret og formannskapet i Hamar frå 1999 til ho vart vald inn på Stortinget i 2005. Trettebergstuen vann 3. plassen på stortingsvalslista til Hedmark Arbeidarparti etter kampvotering mot sitjande stortingsrepresentant Eirin Faldet. Trettebergstuen, som var AUF sin kandidat, vann voteringa med 71 mot 70 stemmer. Trettebergstuen vart vald på nytt til Stortinget i 2009. Ho sat frå 2005-2009 i Utanrikskomiteen og vart etter valet i 2009 Arbeids og Sosialpolitisk talskvinne for Arbeidarpartiet og nestleiar i Arbeids og Sosialkomiteen. Trettebergstuen sit i gruppestyre til Arbeidarpartiet i Stortingsgruppa.

Trettebergstuen har vore fylkesleiar, sentralstyremedlem og politisk nestleiar i Europeisk Ungdom, og arbeidde som politisk rådgjevar for stortingsgruppa til Arbeidarpartiet med saksfelt justis, samferdsle, energi og miljø. Ho har studert statsvitskap, psykologi og public management ved Høgskolen i Oslo, Høgskolen i Hedmark og Universitetet i Oslo. Trettebergstuen er nestleiar i Hedmark Arbeidarparti. Frå 2004 til 2006 var ho også sentralstyremedlem i Arbeidaranes Ungdomsfylking. I perioden 2005–2006 sat ho i styret i Homofile og lesbiske sosialdemokratar. Sidan 2007 har Trettebergstuen vore sentralstyremedlem i Europarørsla. Trettebergstuen sit også som den yngste i sentralstyret til Arbeidarpartiet, der ho vart vald inn i 2009.

På fritida har Trettebergstuen jobba som disc jockey på forskjellige utestader i Oslo.

Nettstaden Gaysir kåra i 2009 og i 2010 Trettebergstuen til «Noregs mektigaste lesbiske kvinne». I 2008 kom ho på andreplass i same kåring, bak sjefredaktøren i Dagbladet, Anne Aasheim.

Stortingskomitear 
2005–2009: Medlem av Den utvida utanrikskomiteen
2009–2013: Medlem av Arbeids- og sosialkomiteen
2005–2009: Medlem av Utanrikskomiteen

Referansar

Bakgrunnsstoff 
 
 Arbeidarpartiet – Biografi 

Norske kulturministrar
Statsrådar i Regjeringa Støre
Ap-statsrådar‎
Stortingsrepresentantar frå Ap
Stortingsrepresentantar for Hedmark
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2013-2017
Stortingsrepresentantar 2017-2021
Stortingsrepresentantar 2021-2025
Lokalpolitikarar i Hamar
Folk frå Hamar
Vinnarar av Sørlandets litteraturpris
Per Roar Bredvold

Per Roar Bredvold () er ein norsk politikar for Framstegspartiet frå Åsnes i  Hedmark. Han vart vald inn på Stortinget frå Hedmark i 1997 og vald på nytt i 2001, 2005 og 2009.

Bredvold har befalsskule, og arbeidde i forsvaret 1976-91, på Haslemoen, Sætermoen og Vardåsen. Han er sidan sjølvstendig næringsdrivande.

Han var medlem av Åsnes kommunestyre og formannskap 1991-2003. Han var medlem av Hedmark fylkesting og fylkesutval 1991-1998.

Stortingskomitear
1997–2001 medlem av Familie-, kultur- og administrasjonskomiteen
1997–2001 medlem av Valkomiteen
2005–2009 medlem av Forsvarskomiteen
2005–2009 medlem av Valkomiteen
2005–2009 medlem av Forsvarskomiteen
2005–2009 varamedlem av Den utvida utanrikskomiteen
2009–2013 medlem av Næringskomiteen

Bakgrunnsstoff
Stortinget.no - Biografi
Framstegspartiet - Biografi

Stortingsrepresentantar frå FrP
Stortingsrepresentantar for Hedmark
Stortingsrepresentantar 1997-2001
Stortingsrepresentantar 2001-2005
Stortingsrepresentantar 2005-2009
Stortingsrepresentantar 2009-2013
Folk frå Åsnes
Thomas Breen

Thomas Breen () er ein norsk politikar frå Arbeidarpartiet. Han vart vald inn på Stortinget frå Hedmark ved stortingsvalet i 2009.

Breen vart utnemnd som vararepresentant til Stortinget frå Hedmark i 2005. Han møtte fast som medlem i justiskomiteen, ettersom den valde representanten Knut Storberget var i regjering. Frå 2009 er Breen medlem av finanskomiteen og valkomiteen.

Han var varaordførar i heimkommunen frå 2003 til han vart stortingsrepresentant. Han sat også i kommunestyret 1999-03, og han er styremedlem i Hedmark Arbeidarparti.

Breen er utdanna tømrar og er i det sivile livet industriarbeidar.

Bakgrunnsstoff
Stortinget - Biografi
jus.no: Intervju med Breen i Advokatbladet

Stortingsrepresentantar frå Ap
Stortingsrepresentantar for Hedmark
Stortingsrepresentantar 2005-2009
Stortingsrepresentantar 2009-2013
Folk frå Folldal
Trygve Slagsvold Vedum

Trygve Magnus Slagsvold Vedum () er ein norsk gardbrukar og politikar frå Senterpartiet. Han har vore leiar for partiet sidan våren 2014 og vald inn på Stortinget frå Hedmark sidan hausten 2005.

Vedum  var leiar for Senterungdomen 2002 til 2004, og har sete i fylkestinget i Hedmark 1999-2005. Den nye stortingsgruppa til Senterpartiet valde 16. september 2009 Vedum til parlamentarisk leiar. 18. juni 2012 vart han utnemnd til landbruks- og matministeren i regjeringa Stoltenberg II.

Vedum er utdanna agronom; samt bachelor med sosiologi og statsvitskap frå Universitetet i Oslo. Vedum driv eigen gard på Ilseng i Stange. Han arbeidde i Senterpartiet som organisasjonsrådgivar 2004-05.

Stortingskomitear
2005–2009 medlem i Kommunal- og forvaltingskomiteen
2005–2009 medlem i Valkomiteen
2009–2013 medlem i Utanriks- og forsvarskomiteen

Bakgrunnsstoff
 

Norske finansministrar
Norske landbruksministrar
Statsrådar i Regjeringa Støre
Statsrådar i Regjeringa Stoltenberg II
Senterpartistatsrådar
Leiarar for Senterpartiet
Leiarar i Senterungdomen
Stortingsrepresentantar for Hedmark
Stortingsrepresentantar frå Sp
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2013-2017
Stortingsrepresentantar 2017-2021
Stortingsrepresentantar 2021-2025
Norske agronomar
Folk frå Stange
Gunnar Gundersen

Gunnar Adolf Gundersen () er ein norsk politikar frå Høgre. Han vart vald inn på Stortinget frå Hedmark i 2005.

Gundersen er utdanna økonom frå University of Wisconsin, Madison (1975–1979) med fordjuping i skogbruksøkonomi frå University of California, Berkeley (1981–1982). Han har arbeidd som forskingsassistent ved Institutt for skogøkonomi, NLH, administrerande direktør i Kappa Rena (1993–1997) og dagleg leiar i Åsnes næringshage. Han har også vore styreleiar i Norskog (1990–1994), Losby Bruk og Skogbrand.

Gundersen var leiar i Hedmark Høgre 2004–2006, og medlem av Åsnes kommunestyre 2003–2005.

Han dreiv tidlegare med symjing, har vunne norske og nordiske meisterskap og deltok i dei olympiske leikane 1976.

Stortingskomitear
2005–2009: Medlem i Kirke-, utdannings- og forskingskomiteen
2009–2013: Medlem i Finanskomiteen

Bakgrunnsstoff
Stortinget.no - Biografi
Høgre - Biografi 

Stortingsrepresentantar frå Høgre
Stortingsrepresentantar for Hedmark
Stortingsrepresentantar 2009-2013
Stortingsrepresentantar 2005-2009
Stortingsrepresentantar 2013-2017
Norske økonomar
Norske symjarar
Norske deltakarar under sommar-OL 1976
Symjarar under sommar-OL 1976
Folk frå Åsnes
Tone Sønsterud

Tone Merete Sønsterud () er ein norsk fagforeiningsleiar og politikar frå Arbeidarpartiet. Ho var nestleiar i LO Stat 2005–2009, og har vore vald inn på Stortinget frå Hedmark sidan 2009. Sønsterud er busett på Kongsvinger. Ho var vararepresentant til Stortinget frå 2001, og møtte i lengre periodar frå 2005.

Sønsterud har yrkesbakgrunn frå avdelinga til Statistisk sentralbyrå på Kongsvinger 1977–2000. Ho har hatt ei rekke tillitsverv i NTL, og sete i LOs representantskap. Tone Sønsterud var medlem av Kongsvinger kommunestyre 1983–1987 og Hedmark fylkesting 1987–1991.

Stortingskomitear 
2009–2013 medlem i Transport- og kommunikasjonskomiteen

Kjelder 
 

Stortingsrepresentantar frå Ap
Stortingsrepresentantar for Hedmark
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2013-2017
Vararepresentantar til Stortinget
Lokalpolitikarar i Kongsvinger
Ap-politikarar i Hedmark
Norske fagforeiningsleiarar
Folk frå Kongsvinger
Folk frå Oslo